**Izbori članova u Europski parlament iz Republike Hrvatske 2024. održat će se u nedjelju, 9. lipnja 2024.**

Izbori se provode na biračkim mjestima na području Republike Hrvatske i u sjedištima diplomatsko-konzularnih predstavništava Republike Hrvatske.

Članovi u Europski parlament biraju se na neposrednim izborima, na temelju općeg, slobodnog i jednakoga biračkog prava s tajnim glasovanjem na vrijeme od pet godina.

Temeljem Ugovora o pristupanju Republike Hrvatske Europskoj uniji u Europski parlament bira se 12 članova iz Republike Hrvatske.

Raspisivanje izbora

Predsjednik Republike Hrvatske je 15. ožujka 2024. godine donio Odluku o raspisivanju izbora za članove u Europski parlament iz Republike Hrvatske. <https://narodne-novine.nn.hr/clanci/sluzbeni/2024_03_32_486.html>

Državno izborno povjerenstvo utvrdilo je redoslijed izbornih radnji i tijek rokova. <https://www.izbori.hr/site/izbori-referendumi/izbori-clanova-u-europski-parlament-iz-republike-hrvatske/izbori-clanova-u-europski-parlament-iz-republike-hrvatske-2024/aktualnosti-4218/obvezatne-upute-i-obrasci-4279/4279>

**Biračka mjesta**

Županijska izborna povjerenstva odnosno Gradsko izborno povjerenstvo Grada Zagreba za svoje područje odredit će biračka mjesta odmah nakon raspisivanja izbora, a najkasnije dan nakon objave zbirne liste.

Biračka mjesta, s naznakom koji će birači glasovati na pojedinom biračkom mjestu, objavit će najkasnije 10 dana prije dana održavanja izbora, dakle 29. svibnja 2024. do 24:00 sata.

Na području Općine Matulji određuju se biračka mjesta kako slijedi:

Rješenje o određivanju biračkih mjesta na području Općine Matulji ([Rješenje o određivanju biračkih mjesta Matulji.pdf](Rješenje%20o%20određivanju%20biračkih%20mjesta%20Matulji.pdf))

Osim toga, građani će dobiti obavijest o svom biračkom mjestu u svoj korisnički pretinac u sustavu E-građani najkasnije dva dana prije dana održavanja izbora.

Uvid u registar birača

Zastupnike u Europski parlament biraju, na temelju općeg i jednakoga biračkog prava, svi hrvatski državljani s navršenih 18 godina života.

Birači mogu pregledati svoje podatke upisane u registar birača na mrežnoj stranici Ministarstva pravosuđa i uprave: <https://biraci.gov.hr/RegistarBiraca/>

Birači mogu izvršiti pregled, dopunu i promjenu podataka upisanih u registar birača te podnijeti zahtjev za privremeni upis u registar birača izvan mjesta prebivališta, izdavanje potvrde za glasovanje izvan mjesta prebivališta, prethodnu registraciju i aktivnu registraciju. Rok za podnošenje zahtjeva istječe u **srijedu, 29. svibnja 2024. godine.**

Birači s prebivalištem u Matuljima mogu izvršiti pregled, dopunu i promjenu podataka upisanih u registar birača te podnijeti zahtjev za privremeni upis u registar birača izvan mjesta prebivališta, izdavanje potvrde za glasovanje izvan mjesta prebivališta te prethodnu registraciju, u **Uredu za opću upravu (matični ured) maršala Tita 6, soba 11, I. kat.**

Informacije se mogu dobiti na telefon 051/354-674 svakim radnim danom u vremenu od 08:30 do 15:30 sati ili putem elektroničke pošte, e-mail adrese: [registar.biraca@pgz.hr](mailto:registar.biraca@pgz.hr).

**Općinsko izborno povjerenstvo**

**Sjedište Općinskog izbornog povjerenstva**  
Službene prostorije općinske uprave Općine Matulji, Trg maršala Tita 11, 51211 Matulji

Telefon: 091 274 1145

051 274 114

E-mail: [oip.matulji@izbori.hr](mailto:oip.matulji@izbori.hr)